Diari Oficial de la Generalitat Valenciana


Sumari del DOGV 3801, del 26-07-2000 (2000/5734)

Rotlle d'apel·lació número 596/1999. Cèdula de notificació.
-----------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/5734


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 596/1999. Cèdula de notificació. [2000/Q5734]
  
La Secció Sisena de l'Audiència Provincial de València ha dictat, en el rotlle d'apel·lació número 596/1999, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 210
  
- President: Vicente Ortega Llorca
  
- Magistrats:
  
· Rafael Sempere Doménech
  
· Purificación Martorell Zulueta
  
València, 3 de març de 2000
  
La Secció Sisena de l'Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de data 8 de gener de 1999, dictada en les actuacions de judici verbal que se segueixen al Jutjat de Primera Instància número 20 de València amb el número 820 de 1996.
  
Han sigut parts en el recurs, com a apel·lants, Cervantes, SA, la senyora Vicenta Lleonart Sanchis, el senyor Pedro Vicente Saiz Lleonart, la senyora Ana María García Aimale i el senyor Julián Torres Escudero, com a adherida Mapfre, i, com a apel·lats, el Consorcio de Compensación de Seguros, el senyor Pablo de los Reyes García.
  
En nom del rei i per l'autoritat que ens confereix la Constitució aprovada pel poble espanyol.
  
Decisió
  
1. Desestimem el recurs interposat pel senyor Julián Torres Escudero, i l'adhesió formulada per Mapfre.
  
2. Estimem els recursos interposats per la senyora Ana María García Aimale i per Cervantes, SA, el senyor Pedro Vicente Saiz Lleonart i la senyora Vicenta Lleonart Sanchis.
  
3. Revoquem en part la sentència impugnada, i en lloc seu:
  
a) Estimem íntegrament la demanda interposada per la senyora Ana María García Aimale contra el senyor Julián Torres Escudero i el Consorcio de Compensación de Seguros, i els condemnem a pagar-li 538.056 pessetes, de les quals el Consorcio només pagarà 468.056 pessetes.
  
b) Estimem la demanda de la senyora Vicenta Lleonart Sanchis, en tot allò que va contra el senyor Julián Torres Escudero i el Consorcio de Compensación de Seguros, i condemnem a aquests perquè la indemnitzen en 590.000 pessetes, de les quals el Consorcio de Compensación de Seguros pagarà només 520.000 pessetes.
  
c) Les quantitats al pagament de les quals es condemna el demandat, el senyor Julián Torres Escudero, reportaran l'interés legal des de la interpel·lació judicial, i aquest incrementat en dos punts des de la data d'aquesta resolució.
  
d) Les quantitats a càrrec del Consorcio de Compensación de Seguros s'incrementaran amb l'interés del 20% anual, des del 13 de març de 1997, per a la senyora Vicenta Lleonart Sanchis i, del 7 de gener de 1997, per a Ana María García Aimale, i en ambdós casos fins al pagament efectiu d'aquest.
  
e) Imposem al senyor Julián Torres Escudero les costes causades en la primera instància per la demanda formulada per Mapfre, Mutualidad de Seguros y Reaseguros a Prima Fija, tret de les dels demandats absolts, que seran de càrrec de l'actora.
  
f) Imposem al senyor Julián Torres Escudero i al Consorcio de Compensación de Seguros les costes causades per la demanda de la senyora Vicenta Lleonart Sanchis, tret de les derivades dels codemandats absolts, que seran de càrrec de la demandant.
  
4. No fem imposició expressa de les costes causades pel recurs de la senyora Ana María García Aimale i el de Cervantes, SA, el senyor Pedro Vicente Saiz Lleonart i la senyora Vicenta Lleonart Sanchis. Imposem al senyor Julián Torres Escudero les causades pel seu propi recurs i a Mapfre les causades per la seua adhesió.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Julián Torres Escudero.